Vana Mena

Vana Mena (; ; dzimusi  Cjitahē, Heilundzjanā, Ķīnas Tautas Republikā) ir ķīniešu šorttrekiste, četrkārtējā olimpiskā čempione un četrpadsmitkārtējā pasaules čempione.

Ar šo sporta veidu viņa sāka nodarboties deviņu gadu vecumā 1994. gadā.

Uzvarot 500 m distancē 2006. gada ziemas olimpiskajās spēlēs Turīnā, Vana Mena kļuva par pirmo ziemas olimpisko spēļu čempioni Ķīnas sporta vēsturē. Nākamajās olimpiskajās spēlēs Vankūverā 2010. gadā viņa kļuva par trīskārtējo olimpisko čempioni, uzvarot divās individuālajās distancēs un stafetē. Laikā no 2003. gada Vana Mena ir izcīnījusi 30 medaļas pasaules čempionātos, tai skaitā 14 zelta medaļas. Viņai piederējuši Pasaules rekordi šorttrekā 500 m un 1000 m individuālajās distancēs, bet kopā ar Ķīnas komandu arī Pasaules rekords 3000 m stafetē.

Kategorija:1985. gadā dzimušie
Kategorija:Heilundzjanā dzimušie
Kategorija:Ķīnas šorttrekisti
Kategorija:Šorttrekisti 2006. gada ziemas olimpiskajās spēlēs
Kategorija:Šorttrekisti 2010. gada ziemas olimpiskajās spēlēs
Kategorija:Olimpiskie zelta medaļnieki šorttrekā
Kategorija:Olimpiskie sudraba medaļnieki šorttrekā
Kategorija:Olimpiskie bronzas medaļnieki šorttrekā
Kategorija:2006. gada ziemas olimpisko spēļu medaļnieki
Kategorija:2010. gada ziemas olimpisko spēļu medaļnieki
Kategorija:Ķīnas olimpiskie zelta medaļnieki
Kategorija:Ķīnas olimpiskie sudraba medaļnieki
Kategorija:Ķīnas olimpiskie bronzas medaļnieki